02015D2099 — ET — 03.07.2019 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI OTSUS (EL) 2015/2099, 18. november 2015, millega kehtestatakse kasvusubstraatidele, mullaparandusainetele ja multšile ELi ökomärgise andmise ökoloogilised kriteeriumid (teatavaks tehtud numbri C(2015) 7891 all) (EMPs kohaldatav tekst) (ELT L 303 20.11.2015, lk 75)

Muudetud:









▼B

KOMISJONI OTSUS (EL) 2015/2099,

18. november 2015,

millega kehtestatakse kasvusubstraatidele, mullaparandusainetele ja multšile ELi ökomärgise andmise ökoloogilised kriteeriumid

(teatavaks tehtud numbri C(2015) 7891 all)

(EMPs kohaldatav tekst)







Artikkel 1

Tooterühma „Kasvusubstraadid, mullaparandusained ja multš” kuuluvad kasvusubstraadid, mullaparandusained ja multš.

Artikkel 2

Käesolevas otsuses kasutatakse järgmisi mõisteid:

1) „kasvusubstraat” – juure arenguks kasutatav materjal, milles kasvatatakse taimi;

2) „mineraalne kasvusubstraat” – kasvusubstraat, mis koosneb täielikult mineraalsetest koostisosadest;

3) „mullaparandusaine” – kohapeal mulda lisatav aine, et säilitada või parandada mulla füüsikalisi ja/või keemilisi ja/või bioloogilisi omadusi, välja arvatud lubiained;

4) „orgaaniline mullaparandusaine” – süsinikurikas mullaparandusaine mulla orgaanilise ainese sisalduse suurendamiseks;

5) „multš” – taimede ümber pealismullal kaitsekattena kasutatav mullaparandusaine, mille konkreetne funktsioon on vältida niiskuskadu, ohjata umbrohukasvu ja vähendada mullaerosiooni;

6) „orgaaniline multš” – biomassist saadud süsinikurikas multš;

7) „koostisosa” – mis tahes lähtematerjal, mida saab kasutada toote koostisainena;

8) „orgaaniline koostisosa” – süsinikurikastest materjalidest koosnev koostisosa;

9) „tootepere” – samadest koostisosadest koosnevad tooted;

10) „aastane tootmismaht” – tootepere aastane toodang;

11) „aastane sisend” – jäätmete või loomsete kõrvalsaaduste töötlemiskohas töödeldud materjalide aastane kogus;

12) „partii” – kogus kaupu, mis on valmistatud sama protsessi abil samadel tingimustel ja samal viisil märgistatud, ning eeldatakse, et neil on samad omadused;

13) „biojäätmed” – biolagunevad aia- ja haljastusjäätmed, samuti kodumajapidamistest, restoranidest, toitlustus- ja jaemüügiettevõtetest pärinevad toidu- ja köögijäätmed ning samalaadsed toiduainetetööstuse jäätmed;

14) „biomass” – põllumajandusest, sealhulgas taimsed ja loomsed ained, metsatööstusest ja sellega seotud tootmisest, samuti kalandusest ja vesiviljelusest pärit bioloogilise päritoluga toodete, jäätmete ja jääkide bioloogiliselt lagunev fraktsioon ning tööstus- ja olmejäätmete bioloogiliselt lagunev fraktsioon.

Artikkel 3

Selleks et tootele saaks anda ELi ökomärgise määruse (EÜ) nr 66/2010 alusel, peab toode kuuluma käesoleva otsuse artiklis 1 määratletud kasvusubstraatide, mullaparandusainete ja multši tooterühma ning vastama lisas sätestatud kriteeriumidele ning asjaomastele hindamis- ja kontrollinõuetele.

▼M1

Artikkel 4

Tooterühma „Kasvusubstraadid, mullaparandusained ja multš” ökoloogilised kriteeriumid ning nende kriteeriumidega seotud hindamis- ja kontrollinõuded kehtivad kuni 30. juunini 2022.

▼B

Artikkel 5

Haldusotstarbel omistatakse kasvusubstraatide, mullaparandusainete ja multši tooterühmale kood 048 .

Artikkel 6

Otsused 2006/799/EÜ ja 2007/64/EÜ tunnistatakse kehtetuks.

Artikkel 7

1. Erandina artiklist 6 hinnatakse tooterühma „Mullaparandusained” või „Kasvusubstraadid” kuuluvale tootele ELi ökomärgise andmise taotlusi, mis on esitatud enne käesoleva otsuse vastuvõtmise kuupäeva, vastavalt otsuses 2006/799/EÜ ja 2007/64/EÜ sätestatud tingimustele.

2. Tooterühma „Mullaparandusained” või „Kasvusubstraadid” kuuluvale tootele ELi ökomärgise andmise taotlused, mis on esitatud kahe kuu jooksul alates käesoleva otsuse vastuvõtmise kuupäevast, võivad olla koostatud vastavalt otsuses 2006/799/EÜ või 2007/64/EÜ sätestatud kriteeriumide, või käesolevas otsuses sätestatud kriteeriumide alusel. Kõnealuseid taotlusi hinnatakse vastavalt kriteeriumidele, mille alusel taotlus on koostatud.

3. ELi ökomärgise kasutamise lubasid, mis on antud vastavalt otsuses 2006/799/EÜ ja otsuses 2007/64/EÜ esitatud kriteeriumidele, võib kasutada 12 kuud alates käesoleva otsuse vastuvõtmise kuupäevast.

Artikkel 8

Käesolev otsus on adresseeritud liikmesriikidele.









LISA

RAAMISTIK

EUROOPA LIIDU ÖKOMÄRGISE KRITEERIUMID

Kasvusubstraatidele, mullaparandusainetele ja multšile ELi ökomärgise andmise kriteeriumid:

Kriteerium 1. Koostisosad Kriteerium 2. Orgaanilised koostisosad Kriteerium 3. Mineraalsed kasvusubstraadid ja mineraalsed koostisosad Kriteerium 3.1. Energiatarbimine ja CO2-heited Kriteerium 3.2. Mineraalsete toorainete kaevandamisala Kriteerium 3.3. Mineraalsete kasvusubstraatide kasutamine ja võimalused pärast kasutamist Kriteerium 4. Ringlussevõetud/taaskasutusse võetud ja orgaanilised materjalid kasvusubstraadis Kriteerium 5. Ohtlike ainete piiramine Kriteerium 5.1. Raskmetallid Kriteerium 5.2. Polütsüklilised aromaatsed süsivesinikud Kriteerium 5.3. Ohtlikud ained ja segud Kriteerium 5.4. Ained, mis on loetletud vastavalt Euroopa Parlamendi ja nõukogu määruse (EÜ) nr 1907/2006 ( 1 ) artikli 59 lõikele 1 Kriteerium 5.5. E. coli ja Salmonella spp. piirnormid Kriteerium 6. Püsivus Kriteerium 7. Füüsikalised saasteained Kriteerium 8. Orgaaniline aine ja kuivaine Kriteerium 9. Elujõulised umbrohuseemned ja taimelevised Kriteerium 10. Taime reaktsioon Kriteerium 11. Kasvusubstraatide omadused Kriteerium 12. Teabe esitamine Kriteerium 13. ELi ökomärgisel esitatav teave







Tabel 1 Eri kriteeriumide kohaldatavus reguleerimisalaga hõlmatud iga tooteliigi suhtes Kriteerium Kasvusubstraadid Mullaparandusained Multš Kriteerium 1. Koostisosad x x x Kriteerium 2. Orgaanilised koostisosad x x x Kriteerium 3.1. Mineraalsed kasvusubstraadid ja mineraalsed koostisosad: Energiatarbimine ja CO2-heited x Kriteerium 3.2. Mineraalsed kasvusubstraadid ja mineraalsed koostisosad Mineraalsete toorainete kaevandamisala x x x Kriteerium 3.3. Mineraalsed kasvusubstraadid ja mineraalsed koostisosad Mineraalsete kasvusubstraatide kasutamine ja võimalused pärast kasutamist x Kriteerium 4. Ringlussevõetud/taaskasutusse võetud ja orgaanilised materjalid kasvusubstraatides x Kriteerium 5. Ohtlike ainete piiramine Kriteerium 5.1. Raskmetallid x x x Kriteerium 5.2. Polütsüklilised aromaatsed süsivesinikud x x x Kriteerium 5.3. Ohtlikud ained ja segud x x x Kriteerium 5.4. Ained, mis on loetletud vastavalt määruse (EÜ) nr 1907/2006 artikli 59 lõikele 1 x x x Kriteerium 5.5. E. coli ja Salmonella spp. piirnormid x x x Kriteerium 6. Püsivus x x x Kriteerium 7. Füüsikalised saasteained x x x Kriteerium 8. Orgaaniline aine ja kuivaine x x Kriteerium 9. Elujõulised umbrohuseemned ja taimelevised x x Kriteerium 10. Taime reaktsioon x x Kriteerium 11. Kasvusubstraatide omadused x Kriteerium 12. Teabe esitamine x x x Kriteerium 13. ELi ökomärgisel esitatav teave x x x

HINDAMIS- JA KONTROLLINÕUDED

Iga kriteeriumi juures on esitatud konkreetsed hindamis- ja kontrollinõuded.

Kui taotlejalt nõutakse kõnealustele kriteeriumidele vastavuse tõendamiseks kinnituste, dokumentide, analüüsitulemuste, katsearuannete või muude tõendite esitamist, võivad need vajaduse korral pärineda taotlejalt ja/või tema tarnija(te)lt.

Pädevad asutused tunnustavad eelistatavalt tunnistusi, mille on välja andnud asutused, mis on akrediteeritud vastavalt katse- ja kalibreerimislaborite asjakohasele ühtlustatud standardile, ning kontrolle, mida on teinud asutused, mis on akrediteeritud vastavalt tooteid, protsesse ja teenuseid sertifitseerivate asutuste asjakohasele ühtlustatud standardile.

Vajaduse korral võib kasutada ka muid katsemeetodeid kui need, mis on esitatud iga kriteeriumi puhul, tingimusel et nende samaväärsust on kinnitanud taotlust hindav pädev asutus.

Vajaduse korral võivad pädevad asutused nõuda tõendavaid dokumente ja teha sõltumatuid kontrolle.

Toode peab eeltingimusena vastama kõigile selle riigi (nende riikide) õigusnõuetele, kus toode kavatsetakse turule lasta. Taotleja esitab toote vastavuse deklaratsiooni vastavalt kõnealusele tingimusele.

Proove võetakse vastavalt standardile EVS-EN 12579 (Mullaparandajad ja kasvukeskkond. Proovivõtt). Proovid valmistatakse ette vastavalt standardile EVS-EN 13040 (Mullaparandajad ja kasvukeskkond. Proovi ettevalmistamine keemilisteks ja füüsikalisteks katseteks, kuivainesisalduse, niiskuse ja laboratoorselt tihendatud proovi mahukaalu määramine).

Proovide võtmise ja katsete tegemise sagedus taotlusaastal peab vastama 1. liites esitatud nõuetele. Proovide võtmise ja katsete tegemise sagedus järgmistel aastatel peab vastama 2. liites esitatud nõuetele. Proovide võtmise ja katsete tegemise eri sagedused on määratud kindlaks järgmistele käitisetüüpidele:

1. tüüp : jäätmete või loomsete kõrvalsaaduste käitluskohad;

2. tüüp : toote tootmisettevõtted, milles kasutatakse 1. tüüpi käitluskohast pärit materjale;

3. tüüp : toote tootmisettevõtted, milles ei kasutata jäätmetest või loomsetest kõrvalsaadustest pärit materjale.

2. tüüpi ettevõtete puhul on proovide võtmise ja katsete tegemise sagedus taotlusaastal ja sellele järgnevatel aastatel sama nagu 3. tüüpi ettevõtete jaoks määratud sagedused, kui nende jäätmete/loomsetest kõrvalsaadustest pärit materjalide tarnijad täidavad mullaparandusainete suhtes ELi ökomärgise kriteeriume. Taotleja peab esitama pädevale asutusele tarnijatelt saadud katsearuande ning dokumendid, millega tagatakse, et tarnijad täidavad ELi ökomärgise kriteeriume. Pädev asutus võib tunnustada riiklikes või piirkondlikes õigusaktides ja kehtivates standardites ettenähtud proovide võtmise ja katsete tegemise sagedust, millega tagatakse, et jäätmete või loomsete kõrvalsaaduste tarnijad täidavad ELi ökomärgise kriteeriume. Juhul kui toote koostisosad on loomset päritolu materjalist või toode sisaldab sellist materjali, tuleb lisada viide mikrobioloogilistele standarditele ning looma- ja rahvatervise kontrollidele, mis on sätestatud komisjoni määruses (EL) nr 142/2011 ( 2 ).

Kriteerium 1. Koostisosad

Seda kriteeriumit kohaldatakse kasvusubstraatide, mullaparandusainete ja multši suhtes.

Kõnealused koostisosad peavad olema orgaanilised ja/või mineraalsed koostisosad.

Hindamine ja kontrollimine

Taotleja esitab pädevale asutusele toote koostisosade loetelu.

Kriteerium 2. Orgaanilised koostisosad

Seda kriteeriumit kohaldatakse kasvusubstraatide, mullaparandusainete ja multši suhtes.

Kriteerium 2.1

Lõpptoode ei sisalda turvast.

Kriteerium 2.2

1) Lõpptoote orgaaniliste koostisosadena on lubatud järgmised materjalid:

— materjalid, mis on saadud liigiti kogutud ringlussevõetud biojäätmetest, nagu on määratletud Euroopa Parlamendi ja nõukogu direktiivi 2008/98/EÜ ( 3 ) artiklis 3;

— materjalid, mis on saadud 2. ja 3. kategooria loomsetest kõrvalsaadustest, nagu on sätestatud Euroopa Parlamendi ja nõukogu määruse (EÜ) nr 1069/2009 ( 4 ) artiklis 32 ja määrusega (EL) nr 142/2011 kehtestatud tehnilistes standardites;

— materjalid, mis on saadud väljaheidetest, õlgedest ja muudest loodusomastest mitteohtlikest põllumajanduslikust tootmisest või metsandusest pärit materjalidest, nagu on määratletud direktiivi 2008/98/EÜ artikli 2 lõike 1 punktis f;

— materjalid, mis on saadud kõigist muudest biomassi kõrvalsaadustest, nagu on määratletud direktiivi 2008/98/EÜ artiklis 5, mida ei ole eespool nimetatud, vastavalt punktis 2 ja kriteeriumis 2.3 sätestatule;

— materjalid, mis on saadud kõigist muudest ringlussevõetud või taaskasutusse võetud biomassijäätmetest, mida ei ole eespool nimetatud, vastavalt punktis 2 ja kriteeriumis 2.3 sätestatule.

2) Lõpptoote orgaaniliste koostisosadena ei ole lubatud järgmised materjalid:

— materjalid, mis on täielikult või osaliselt saadud segatud olme-/majapidamisjäätmete orgaanilisest fraktsioonist, mis on jäätmetest eraldatud mehaanilise, füüsikalis-keemilise, bioloogilise ja/või käsitsi töötlemise teel;

— materjalid, mis on täielikult või osaliselt saadud asulareoveesetete töötlemisel ja paberitööstuse setetest;

— materjalid, mis on täielikult või osaliselt saadud muudest kui kriteeriumis 2.3 lubatud setetest;

— materjalid, mis on täielikult või osaliselt saadud loomsete kõrvalsaaduste 1. kategooria materjalist vastavalt määrusele (EÜ) nr 1069/2009.

Kriteerium 2.3

Materjalid, mis on saadud ringlussevõetud või taaskasutusse võetud setetest, on lubatud üksnes juhul, kui setted vastavad järgmistele nõuetele.

a) Need on määratletud ühena järgmistest jäätmetest vastavalt Euroopa jäätmeloendile, nagu on määratletud komisjoni otsuses 2000/532/EÜ, ( 5 ) ning mis on esitatud tabelis 2:







Tabel 2 Lubatud setted ja nende koodid vastavalt Euroopa jäätmeloendile 0203 05 puu-, köögi- ja teravilja, toiduõli, kakao, kohvi, tee ja tubaka töötlemisel ning valmistamisel tekkinud reovee kohtpuhastussetted; konservitootmisel tekkinud setted; pärmi ja pärmikontsentraadi tootmisel ning melassi valmistamisel ja kääritamisel tekkinud setted; 0204 03 suhkrutootmisel tekkinud reovee kohtpuhastussetted; 0205 02 piimatööstuses tekkinud reovee kohtpuhastussetted; 0206 03 pagari- ja kondiitritööstuses tekkinud reovee kohtpuhastussetted; 0207 05 alkohoolsete ja alkoholita jookide (v.a kohv, tee ja kakao) tootmisel tekkinud reovee kohtpuhastussetted.

b) Setted on tekkeallika järgi eraldatavad, see tähendab, et need ei ole segatud reovete või setetega, mis ei kuulu konkreetse tootmisprotsessi juurde.

Hindamine ja kontroll

Taotleja peab esitama pädevale asutusele teabe toote kõikide orgaaniliste koostisosade päritolu ning kinnituse eespool nimetatud nõuetele vastavuse kohta.

Kriteerium 3. Mineraalsed kasvusubstraadid ja mineraalsed koostisosad

Kriteerium 3.1. Energiatarbimine ja CO2-heited

See kriteerium kehtib üksnes mineraalsete kasvusubstraatide puhul.

Paisutatud mineraalide ja mineraalvilla tootmine peab vastama järgmistele energiatarbimise ja CO2-heite piirnormidele:

— energiatarbimine/toode ≤ 11 GJ/t toote kohta

— CO2-heited/toode ≤ 0,8 t CO2/t toote kohta

Energiatarbimise/tootmise suhe arvutatakse aasta keskmisena järgmiselt:

kus:

— n on keskmise arvutamiseks kasutatav asjaomasesse ajavahemikku jäävate aastate arv

— i on keskmise arvutamiseks kasutatava asjaomase ajavahemiku iga aasta

— Production (tootmine) on mineraalvilla või paisutatud mineraalide tootmine tonnides aastal i

— F on kütuste aastane tarbimine tootmisprotsessis aastal i

— Elgrid on võrgust elektrienergia aastane tarbimine aastal i

— Hcog on koostootmisest saadud kasuliku soojusenergia aastane tarbimine aastal i

— Elcog on koostootmisest saadud elektrienergia aastane tarbimine aastal i

— refΗη ja refElη on elektri- ja soojusenergia eraldi tootmise tõhususe kontrollväärtused, nagu on määratletud Euroopa Parlamendi ja nõukogu direktiivis 2012/27/EL ( 6 ) ja arvestatud vastavalt komisjoni rakendusotsusele 2011/877/EL ( 7 )

— PEScog on koostootmisjaama primaarenergia sääst aastal i, nagu on määratletud direktiivis 2012/27/EL

CO2-heite/toote suhe arvutatakse aasta keskmisena järgmiselt:

kus:

— n on keskmise arvutamiseks kasutatav asjaomasesse ajavahemikku jäävate aastate arv

— i on keskmise arvutamiseks kasutatava asjaomase ajavahemiku iga aasta

— Production (tootmine) on mineraalvilla tootmine tonnides aastal i

— Direct CO2 (otsesed CO2-heited) on aastal i CO2-heited, nagu need on määratletud komisjoni määruses (EL) nr 601/2012 ( 8 )

— Indirect CO2 (kaudsed CO2-heited) on aastal i energia lõpptarbimisest tingitud kaudsed CO2-heited, mida arvutatakse järgmiselt:

kus

— FEgrid on elektrivõrgu CO2-mahukuse ELi keskmine vastavalt MEErP metoodikale ( 9 ) (0,384 tCO2/MWhe = 0,107 tCO2/GJe)

— FEfuel cog on koostootmisjaamas tarbitud kütuse CO2-heite koefitsient

Otseste CO2-heidete seire toimub vastavalt määrusele (EL) nr 601/2012.

Energiatarbimise/toote ja CO2-heidete/toote suhte arvutamise ajavahemik on viimased viis aastat enne taotluse esitamist. Kui koostootmisjaama käitamisperiood on taotluse esitamise kuupäevast alates lühem kui viis aastat, arvutatakse suhe vähemalt ühe aasta pikkuse jooksva käitamisperioodi aasta keskmisena.

Hindamine ja kontroll

Taotleja esitab pädevale asutusele deklaratsiooni, mis sisaldab järgmisi andmeid:

— energiatarbimise (GJ)/toote (tonnides) suhe;

— CO2-heidete (tonnides)/toote (tonnides) suhe;

— otsesed CO2-heited (tonnides) keskmise arvutamiseks ettenähtud perioodi iga aasta kohta;

— kaudsed CO2-heited (tonnides) keskmise arvutamiseks ettenähtud perioodi iga aasta kohta;

— tarbitud kütused, iga kütuse tarbimine (GJ), tootmisprotsessi alamprotsess(id), mille käigus tarbitakse kütuseid keskmise arvutamiseks ettenähtud perioodi iga aasta kohta;

— elektritarbimine võrgust (lõpptarbimine GJ) keskmise arvutamiseks ettenähtud perioodi iga aasta kohta;

— kasuliku soojusenergia tarbimine koostootmisjaamast (lõpptarbimine GJ) keskmise arvutamiseks ettenähtud perioodi iga aasta kohta;

— elektritarbimine koostootmisjaamast (lõpptarbimine GJ) keskmise arvutamiseks ettenähtud perioodi iga aasta kohta;

— eraldi toodetud soojus- ja elektrienergia tõhususe kontrollväärtused;

— koostootmise primaarenergia sääst (PES) (%) keskmise arvutamiseks ettenähtud perioodi iga aasta kohta;

— koostootmises kasutatavate kütuste tuvastamine ja selliste kütuste osa segus keskmise arvutamiseks ettenähtud perioodi iga aasta kohta.

Koos deklaratsiooniga tuleb esitada järgmised dokumendid:

— aastaheite aruanne vastavalt määrusele (EL) nr 601/2012 keskmise arvutamiseks ettenähtud perioodi iga aasta kohta;

— aastaheite aruande rahuldavaks tunnistav tõendamisaruanne vastavalt komisjoni määrusele (EL) nr 600/2012 ( 10 ) keskmise arvutamiseks ettenähtud perioodi iga aasta kohta;

— tarnija esitatud dokumendid võrgust elektritarbimise kohta keskmise arvutamiseks ettenähtud perioodi iga aasta kohta;

— koostootmisjaamast kasuliku kohapeal toodetud ja ostetud soojus- ja elektrienergia tarbimist käsitlevad dokumendid keskmise arvutamiseks ettenähtud perioodi iga aasta kohta.

Kriteerium 3.2. Mineraalsete toorainete kaevandamisala

Seda kriteeriumit kohaldatakse kasvusubstraatide, mullaparandusainete ja multši suhtes.

Kaevandatud mineraalainet võib kasutada lõpptoote koostisosadena, tingimusel et:

1) (ELi piires): mineraalsed toorained on kaevandatud Natura 2000 võrgustikku kuuluvatel aladel, mis hõlmavad erikaitsealasid vastavalt Euroopa Parlamendi ja nõukogu direktiivile 2009/147/EÜ ( 11 ) (loodusliku linnustiku kaitse kohta) ja nõukogu direktiivile 92/43/EMÜ ( 12 ) (looduslike elupaikade ning loodusliku loomastiku ja taimestiku kaitse kohta), kavandamist on hinnatud ja see on lubatud kooskõlas direktiivi 92/43/EMÜ artikli 6 sätetega ning on võetud arvesse Euroopa Komisjoni suuniseid energia tootmiseks mittekasutatavate mineraalsete toorainete kaevandamise ja Natura 2000 kohta ( 13 );

2) (väljaspool ELi): mineraalsed toorained on kaevandatud kaitstud aladelt, mis on selliseks alaks määratud päritoluriigi/eksportiva riigi siseriiklike õigusaktide alusel, kaevandamistegevust on hinnatud ja see on lubatud kooskõlas sätetega, millega on ette nähtud punktis 1 esitatud tagatistega samaväärsed tagatised.

Hindamine ja kontroll

Kui mineraalsete toorainete kaevandamine on toimunud Natura 2000 võrgustikku kuuluvatel aladel (ELis) või kaitstud aladel, mis on määratud lähteriikide/eksportivate riikide siseriiklike õigusaktide alusel (väljaspool ELi), siis esitab taotleja kõnealuse nõude täitmise kohta pädeva asutuse poolt välja antud deklaratsiooni või pädeva asutuse poolt välja antud loakoopia.

Kriteerium 3.3. Mineraalsete kasvusubstraatide kasutamine ja võimalused pärast kasutamist

Seda kriteeriumit kohaldatakse üksnes mineraalsete kasvusubstraatide suhtes.

Mineraalseid kasvusubstraate pakutakse ainult kutsealaseks kasutuseks aianduses.

Taotleja osutab klientidele struktureeritud kogumise ja ringlussevõtu teenust, millega võivad tegeleda kolmandast isikust teenusepakkujad. Kogumise ja ringlussevõtu teenus peab katma vähemalt 70 mahuprotsenti taotleja tootemüügist kogu Euroopa Liidus.

Hindamine ja kontroll

Taotleja peab esitama pädevale asutusele deklaratsiooni selle kohta, et mineraalseid kasvusubstraate pakutakse ainult kutsealaseks kasutuseks aianduses. Kinnitus toote kutsealase kasutuse kohta aianduses tuleb lisada teabele, mis esitatakse lõpptarbijale.

Taotleja teavitab pädevat asutust struktureeritud kogumise ja ringlussevõtu teenuse pakutava(te)st võimalus(t)est ja nende võimaluste rakendamise tulemustest. Taotleja esitab järgmised dokumendid ja andmed:

— tootja ja teenuseosutajate vahel sõlmitud lepingu dokumendid;

— kogumise, töötlemise ja otstarbe kirjeldus;

— iga-aastane ülevaade kasvusukeskkonna müügi kogumahust Euroopa Liidu liikmesriikides ja iga-aastane ülevaade müügimahust nende liikmesriikide piirkondades, kus pakutakse kogumise ja töötlemise teenust;

— uute osalejate puhul tuleb esitada prognoositav iga-aastane ülevaade kasvusubstraatide müügi kogumahust Euroopa Liidu liikmesriikides ja prognoositav iga-aastane ülevaade müügimahust nende liikmesriikide piirkondades, kus pakutakse kogumise ja töötlemise teenust. Tegelikud andmed esitatakse ühe aasta jooksul pärast ELi ökomärgise litsentsi saamist.

Kriteerium 4. Ringlussevõetud/taaskasutusse võetud ja orgaanilised materjalid kasvusubstraadis

Seda kriteeriumit kohaldatakse üksnes kasvusubstraadi suhtes.

Kasvusubstraaditooted sisaldavad ringlussevõetud/taaskasutusse võetud materjalide või orgaaniliste materjalide minimaalse protsendi järgmiselt:

a) kasvusubstraat sisaldab vähemalt 30 % orgaanilisi koostisosi (orgaanilise koostisosa maht väljendatuna lõpptoote kogumahu kohta) või

b) mineraalne kasvusubstraat sisaldab mineraalseid koostisosi, mis on valmistatud vähemalt 30 % ulatuses ringlussevõetud materjalidest (väljendatuna ringlussevõetud/taaskasutusse võetud materjalidena kuivaines sisendmaterjalide kuivaine kogumassi kohta)

Hindamine ja kontroll

Taotleja esitab järgmise teabe:

— juhtumi a puhul: kriteeriumis 1 deklareeritud orgaaniliste koostisosade maht lõpptoote kogumahust või

— juhtumi b puhul: ringlussevõetud/taaskasutusse võetud materjalide kuivkaal sisendmaterjalide kogu kuivkaalu kohta.

Juhtumi b puhul peab taotleja mineraalsete koostisosade kohta esitama ka järgmise teabe:

— toorainesisendite kindlakstegemine, toorainesisendi kuivkaal toorainesisendite kogu kuivkaalu kohta ja iga toorainesisendi päritolu, ning

— ringlussevõetud/taaskasutusse võetud materjalide kindlakstegemine, ringlussevõetud/taaskasutusse võetud materjalisisendi kuivkaal sisendainete kogu kuivkaalu kohta ning iga ringlussevõetud/taaskasutusse võetud materjalisisendi päritolu.

Kriteerium 5. Ohtlike ainete piiramine

Kriteerium 5.1. Raskmetallide piirnormid

Seda kriteeriumit kohaldatakse kasvusubstraatide, mullaparandusainete ja multši suhtes.

a) Mullaparandusained, multš ja kasvusubstraatide orgaanilised koostisosad.

Mullaparandusainete, multši ja kasvusubstraatide orgaaniliste koostisosade puhul ei tohi järgmiste elementide sisaldus lõpptootes või koostisosas ületada tabelis 3 esitatud väärtusi, mis on mõõdetud toote kuivaine kohta.







Tabel 3 Raskmetallide piirnormid mullaparandusainete, multši ja kasvusubstraatide orgaaniliste koostisosade puhul Raskmetall Maksimaalne sisaldus tootes (mg/kg mulla kuivaine kohta) Kaadmium (Cd) 1 Kroom (kokku) (Cr) 100 Vask (Cu) 100 Elavhõbe (Hg) 1 Nikkel (Ni) 50 Plii (Pb) 100 Tsink (Zn) 300

b) Kasvusubstraadid

Kasvusubstraatide, sh mineraalsete kasvusubstraatide puhul ei tohi järgmiste elementide sisaldus lõpptootes ületada tabelis 4 esitatud väärtusi, mis on mõõdetud toote kuivaine kohta.







Tabel 4 Raskmetallide piirnormid kasvusubstraatide, sealhulgas mineraalsete kasvusubstraatide puhul Raskmetall Maksimaalne sisaldus tootes (mg/kg mulla kuivaine kohta) Kaadmium (Cd) 3 Kroom (kokku) (Cr) 150 Vask (Cu) 100 Elavhõbe (Hg) 1 Nikkel (Ni) 90 Plii (Pb) 150 Tsink (Zn) 300

Hindamine ja kontroll

Taotleja peab esitama pädevale asutusele aruande seoses katsega, mis on tehtud vastavalt tabelis 5 esitatud vastavate EN standardite kohasele katsemenetlusele. Kasvusubstraatide orgaaniliste koostisosade puhul võib katsearuanded esitada tarnija.







Tabel 5 Standardsed ekstraheerimismeetodid ja raskmetallide mõõtmine Raskmetallid Mõõtemeetod Ekstraheerimismeetod Kaadmium (Cd) EVS-EN 13650 Mullaparandusainete, multši, kasvusubstraatide orgaaniliste koostisosade ja kasvusubstraatide puhul, välja arvatud mineraalsed kasvusubstraadid: EVS-EN 13650 Mullaparandusained ja kasvusubstraadid – Kuningvees lahustuvate elementide ekstraheerimine Mineraalsete kasvusubstraatide puhul: EVS-EN 13651 Mullaparandusained ja kasvusubstraadid – Kaltsiumkloriidi/DTPA lahuses (CAT-meetod) lahustuvate toitainete ja elementide ekstraheerimine Kroom (kokku) (Cr) EVS-EN 13650 Vask (Cu) EVS-EN 13650 Elavhõbe (Hg) EVS-EN 16175 (1) Nikkel (Ni) EVS-EN 13650 Plii (Pb) EVS-EN 13650 Tsink (Zn) EVS-EN 13650 (1) EVS-EN 16175 Muda, töödeldud biojäätmed ja pinnas – elavhõbeda kindlaksmääramine. 1. osa: külmauru aatomabsorptsioonspektromeetria (CV-AAS) ja 2. osa: külmauru aatomfluorestsentsspektromeetria (CV–AFS).

Kriteerium 5.2. Polütsükliliste aromaatsete süsivesinike (PAH) piirnormid

Seda kriteeriumit kohaldatakse kasvusubstraatide, mullaparandusainete ja multši, välja arvatud mineraalsete kasvusubstraatide suhtes.

Järgmiste polütsükliliste aromaatsete süsivesinike sisaldus lõpptootes ei tohi ületada tabelis 6 esitatud väärtusi, mis on mõõdetud toote kuivaine kohta.







Tabel 6 Polütsükliliste aromaatsete süsivesinike piirnormid Saasteaine Maksimaalne sisaldus tootes (mg/kg mulla kuivaine kohta) PAH16 6 PAH16 = naftaleeni, atsenaftüleeni, atsenafteeni, fluoreeni fenantreeni, antratseeni, fluoranteeni, püreeni, benso(a)antratseeni, krüseeni, benso(b)fluoranteeni, benso(k)fluoranteeni, benso(a)püreeni, indeno(1,2,3-cd)püreeni, dibenso(a, h)antratseeni ja benso(ghi)perüleeni summaarne sisaldus

Hindamine ja kontroll

Taotleja peab esitama pädevale asutusele aruanded selliste katsete kohta, mis on tehtud kooskõlas katsejuhendis CEN/TS 16181 – Muda, töödeldud biojäätmed ja pinnas — Polütsükliliste aromaatsete süsivesinike (PAH) kindlaksmääramine gaasikromatograafia (GC) ja kõrgefektiivse vedelikkromatograafia (HPLC) esitatud katsemenetlusega või samaväärse meetodiga

Kriteerium 5.3. Ohtlikud ained ja segud

Seda kriteeriumit kohaldatakse kasvusubstraatide, mullaparandusainete ja multši suhtes.

Lõpptoode ei tohi olla klassifitseeritud ja märgistatud kui akuutset toksilisust põhjustav, toksiline sihtelundi suhtes, sissehingamisel sensibiliseerivalt toimiv või nahka sensibiliseeriv, või kantserogeenne, mutageenne või reproduktiivtoksiline ega keskkonnaohtlik vastavalt Euroopa Parlamendi ja nõukogu määrusele (EÜ) nr 1272/2008 ( 14 ).

Toode ei tohi sisaldada aineid ega segusid, mis on klassifitseeritud toksiliseks, keskkonnaohtlikuks või sissehingamisel sensibiliseerivalt toimivaks või nahka sensibiliseerivaks, kantserogeenseks, mutageenseks või reproduktiivtoksiliseks vastavalt määrusele (EÜ) nr 1272/2008, mida tõlgendatakse vastavalt tabelis 7 loetletud ohulausetele. Mis tahes tahtlikult lisatud koostisaine, mille sisaldus segus on suurem kui 0,010 % w/w (märgkaalu kohta), vastab sellele nõudele. Kui vastavalt määruse (EÜ) nr 1272/2008 artiklile 10 on kindlaks määratud aine sisalduse rangemad, üldised või konkreetsed piirnormid, siis kohaldatakse eespool nimetatud piirnormi 0,010 % w/w (märgkaalu kohta).







Tabel 7 Ohupiirangute klassifikatsioon ja liigitus kategooriateks Akuutne toksilisus Kategooriad 1 ja 2 Kategooria 3 H300 Allaneelamisel surmav H301 Allaneelamisel mürgine H310 Nahale sattumisel surmav H311 Nahale sattumisel mürgine H330 Sissehingamisel surmav H331 Sissehingamisel mürgine H304 Allaneelamisel või hingamisteedesse sattumisel võib olla surmav EUH070 Silma sattumisel mürgine Mürgisus sihtorgani suhtes Kategooria 1 Kategooria 2 H370 Kahjustab elundeid H371 Võib kahjustada elundeid H372 Kahjustab elundeid pikaajalise või korduva kokkupuute korral H373 Võib kahjustada elundeid pikaajalise või korduva kokkupuute korral Hingamisteede ja naha sensibiliseerimine Kategooria 1 A Kategooria 1 B H317: Võib põhjustada allergilist nahareaktsiooni H317: Võib põhjustada allergilist nahareaktsiooni H334: Sissehingamisel võib põhjustada allergia või astma sümptomeid või tekitada hingamisraskusi H334: Sissehingamisel võib põhjustada allergia või astma sümptomeid või tekitada hingamisraskusi Kantserogeensus, mutageensus või reproduktiivtoksilisus Kategooriad 1 A ja 1B Kategooria 2 H340 Võib põhjustada geneetilisi defekte H341 Arvatavasti põhjustab geneetilisi defekte H350 Võib põhjustada vähktõbe H351 Arvatavasti põhjustab vähktõbe H350i Sissehingamisel võib põhjustada vähktõbe H360F Võib kahjustada viljakust H361f Arvatavasti kahjustab viljakust H360D Võib kahjustada loodet H361d Arvatavasti kahjustab loodet H360FD Võib kahjustada viljakust Võib kahjustada loodet H361fd Arvatavasti kahjustab viljakust Arvatavasti kahjustab loodet H360Fd Võib kahjustada viljakust Arvatavasti kahjustab loodet H362 Võib kahjustada rinnaga toidetavat last H360Df Võib kahjustada loodet Arvatavasti kahjustab viljakust Ohtlik veekeskkonnale Kategooriad 1 ja 2 Kategooriad 3 ja 4 H400 Väga mürgine veeorganismidele H412 Ohtlik veeorganismidele, pikaajaline toime H410 Väga mürgine veeorganismidele, pikaajaline toime H413 Võib avaldada veeorganismidele pikaajalist kahjulikku toimet H411 Mürgine veeorganismidele, pikaajaline toime Ohtlik osoonikihile H420 Ohtlik osoonikihile

Kõige uuemad liidus vastuvõetud klassifitseerimiseeskirjad on prioriteetsemad kui loetletud ohuklassifikatsioonid. Vastavalt määruse (EÜ) nr 1272/2008 artiklile 15 peavad taotlejad seega tagama, et kõik klassifitseerimised põhinevad kõige uuematel eeskirjadel, milles kirjeldatakse ainete ja segude klassifitseerimist, märgistamist ja pakendamist.

Ohulaused viitavad üldjuhul ainetele. Kui ainete kohta ei ole võimalik teavet saada, kohaldatakse segude klassifitseerimise eeskirju.

Kriteeriumit 5.3 ei kohaldata selliste ainete ja segude suhtes, mis muudavad töötlemisel oma omadusi ega ole seetõttu bioloogiliselt omastatavad või mida muudetakse keemiliselt nii, et varem kindlaks tehtud ohtu enam ei ole.

Seda kriteeriumit ei kohaldata selliste lõpptoodete suhtes, mis koosnevad:

— materjalidest, mis ei kuulu määruse (EÜ) nr 1907/2006 reguleerimisalasse, vastavalt kõnealuse määruse artikli 2 lõikele 2;

— ainetest, mida on käsitletud määruse (EÜ) nr 1907/2006 artikli 2 lõike 7 punktis b, milles on sätestatud kriteeriumid kõnealuse määruse V lisaga hõlmatud ainete väljaarvamiseks registreerimise, allkasutajate ja hindamise suhtes kohaldatavatest nõuetest.

Selleks et teha kindlaks, kas selline väljaarvamine kehtib, peab taotleja tegema kindlaks kõik tahtlikult lisatud ained, mille kontsentratsioon ületab 0,010 % w/w (märgkaalu kohta).

Hindamine ja kontroll

Taotleja peab tegema kindlaks tootes leiduvad ained ja segud, mida võidakse klassifitseerida käesolevas kriteeriumis esitatud ohulausete alla. Taotleja esitab pädevale asutusele toote kohta käesolevale kriteeriumile vastavuse deklaratsiooni.

Asjaomane kinnitus peab sisaldama asjakohaseid dokumente, nagu tarnija allkirjaga kinnitus vastavuse kohta, et ühtegi ainet, segu ega materjali ei ole klassifitseeritud ühtegi ohuklassi, mis on seotud tabelis 7 esitatud ohulausetega vastavalt määrusele (EÜ) nr 1272/2008, kuivõrd seda saab kindlaks teha vähemalt määruse (EÜ) nr 1907/2006 VII lisas loetletud nõuete alusel.

Teave tuleb esitada lõpptoote valmistamiseks kasutatava aine või segu vormi või füüsikalise oleku kohta.

Iga aine ja segu klassifitseerimise või mitteklassifitseerimise kinnituse jaoks tuleb esitada järgmised tehnilised andmed:

i) ained, mis ei ole määruse (EÜ) nr 1907/2006 kohaselt registreeritud või mis veel ei ole hõlmatud klassifitseerimist, märgistamist ja pakendamist käsitlevas määruses sätestatud ühtlustatud klassifikatsiooniga: kõnealuse määruse VII lisas loetletud nõuetele vastavad andmed;

ii) ained, mis on määruse (EÜ) nr 1907/2006 kohaselt registreeritud ja mis ei vasta klassifitseerimist, märgistamist ja pakendamist käsitlevas määruses sätestatud ühtlustatud klassifikatsiooni nõuetele: andmed, mis põhinevad REACHi registreerimistoimikul ja millega kinnitatakse, et aine ei ole klassifitseeritud;

iii) ühtlustatud klassifikatsiooni kuuluvate ainete või tarnija/tootja enda klassifitseeritud ainete puhul: ohutuskaardid, kui need on olemas. Kui need ei ole kättesaadavad või kui aine on tarnija/tootja enda klassifitseeritud, tuleb esitada teave ainete ohtlikkuse klassifikatsiooni kohta vastavalt määruse (EÜ) nr 1907/2006 II lisale;

iv) segude puhul: ohutuskaardid, kui need on olemas. Kui need ei ole kättesaadavad, tuleb esitada segu klassifikatsiooni arvutus vastavalt määruse (EÜ) nr 1272/2008 juhistele koos segude ohtlikkuse klassifikatsiooni alase teabega vastavalt määruse (EÜ) nr 1907/2006 II lisale.

Ohutuskaardid tuleb esitada lõpptoote moodustavate materjalide kohta ning selle valmistamisel ja töötlemisel kasutatud ainete ja segude kohta, kui nende sisaldus lõpptootes on üle 0,010 massiprotsendi (märgkaalu kohta), v.a juhul, kui kohaldatakse väiksemat üldist või konkreetset sisalduse piirnormi vastavalt määruse (EÜ) nr 1272/2008 artiklile 10.

Ohutuskaardid tuleb täita vastavalt määruse (EÜ) nr 1907/2006 II lisa 10., 11. ja 12. jaotise juhistele (ohutuskaartide koostamise nõuded). Ebatäielike ohutuskaartide korral on vaja lisada täienduseks teave kemikaalide tarnijate deklaratsioonidelt.

Teavet ainete omaduste kohta võib saada ka muul viisil kui katsetega, näiteks alternatiivmeetoditega, nagu in vitro meetodid, kvantitatiivsete struktuuri-aktiivsuse mudelitega või kasutades määruse (EÜ) nr 1907/2006 XI lisa kohast ainete rühmitamist või ülekandvat lähenemisviisi.

Asjakohaseid andmeid soovitatakse tungivalt jagada kõigi tarneahela osalistega.

Mineraalvilla puhul esitab taotleja lisaks veel:

a) sertifikaadi, millega on antud õigus kasutada Euroopa sertifitseerimiskomitee mineraalvillatoodete kaubamärki, et tõendada vastavust märkusele Q määruse (EÜ) nr 1272/2008 raames;

b) katsearuanne vastavalt katsemeetodile EVS-EN ISO 14184-1 Tekstiilid. Formaldehüüdi määramine – 1. osa: vaba ja hüdrolüüsitud formaldehüüd.

Kriteerium 5.4. Ained, mis on loetletud vastavalt määruse (EÜ) nr 1907/2006 artikli 59 lõikele 1

Lõpptoode ei tohi sisaldada ühtegi tahtlikult lisatud ainet, mis on määratletud väga ohtlikuna ja mis kuulub määruse (EÜ) nr 1907/2006 artikli 59 lõikes 1 sätestatud loetellu ning mille sisaldus lõpptootes on > 0,010 massiprotsenti (märgkaalu kohta).

Hindamine ja kontroll

Viidata tuleb taotluse esitamise päeva seisuga kõige värskemale väga ohtlike ainete loetelule. Taotleja peab esitama deklaratsiooni kriteeriumile 5.4 vastavuse kohta koos asjakohaste dokumentidega, nt materjalitarnijate allkirjadega kinnitused ainete ja segude kriteeriumidele vastavuse kohta ning ainete ja segude asjakohaste ohutuskaartide koopiad kooskõlas määruse (EÜ) nr 1907/2006 II lisaga. Ohutuskaartidel märgitakse ainete ja segude sisalduse piirnormid vastavalt määruse (EÜ) nr 1907/2006 artiklile 31.

Kriteerium 5.5. E. coli ja Salmonella spp. piirnormid

Seda kriteeriumit kohaldatakse mullaparandusainete, kasvusubstraatide ja multši, välja arvatud mineraalsete kasvusubstraatide suhtes.

Põhiliste patogeenide sisaldus lõpptootes ei tohi ületada tabelis 8 kehtestatud piirnorme.







Tabel 8 E. coli ja Salmonella spp. piirnormid Patogeen Piirnorm E. coli 1 000 CFU/g toorkaalu kohta Salmonella spp. puudub 25 g toorkaalus CFU = kolooniaid moodustavad ühikud

Hindamine ja kontroll

Taotleja peab esitama pädevale asutusele aruande seoses katsega, mis on tehtud vastavalt tabelis 9 esitatud katsemenetlusele.







Tabel 9 E. coli ja Salmonella spp. standardne katsemeetod Näitaja Katsemeetod E. coli CEN/TR 16193 Muda, töödeldud biojäätmed ja pinnas. Escherichia coli tuvastamise ja loendamise katsemeetod või samaväärne katsemeetod Salmonella spp. EVS-EN ISO 6579: Toidu ja loomasöötade mikrobioloogia – Salmonella spp. tuvastamine horisontaalmeetodil

Kriteerium 6. Püsivus

Seda kriteeriumit kohaldatakse kasvusubstraatide, mullaparandusainete ja multši, välja arvatud täielikult lignotselluloosi koostisosadest koosneva multši ja mineraalsete kasvusubstraatide suhtes.

Mullaparandusainete, muuks kui kutsealaseks kasutuseks ettenähtud multši ja igasuguseks kasutuseks ettenähtud kasvusubstraatide puhul peab olema täidetud üks tabelis 10 esitatud nõuetest.







Tabel 10 Mullaparandusainete, muuks kui kutsealaseks kasutuseks ettenähtud multši ja igasuguseks kasutuseks ettenähtud kasvusubstraatide püsivusnõuded Püsivusnäitaja Nõue Maksimaalne respiromeetriline indeks 15 mmol O2/kg orgaaniline aine/h Minimaalne Rottegrad, vajaduse korral IV (isekuumenemise katse temperatuur tõuseb maksimaalselt 20 °C ümbritseva keskkonna temperatuurist kõrgemale)

Mullaparandusainete ja kutsealaseks kasutuseks ettenähtud multši puhul peab olema täidetud üks tabelis 11 esitatud nõuetest.







Tabel 11 Mullaparandusainete ja kutsealaseks kasutuseks ettenähtud multši püsivusnõuded Püsivusnäitaja Nõue Maksimaalne respiromeetriline indeks 25 mmol O2/kg orgaaniline aine/h Minimaalne Rottegrad, vajaduse korral III (isekuumenemise katse temperatuur tõuseb maksimaalselt 30 °C ümbritseva keskkonna temperatuurist kõrgemale)

Hindamine ja kontroll

Taotleja peab esitama pädevale asutusele aruande seoses katsega, mis on tehtud vastavalt tabelis 12 esitatud katsemenetlusele.







Tabel 12 Püsivuse standardne katsemeetod Näitaja Katsemeetod Respiromeetriline indeks EVS-EN 16087-1 Mullaparandusained ja kasvusubstraadid – Aeroobse bioloogilise aktiivsuse määramine. Hapnikutarbe määr (OUR) Rottegrad EVS-EN 16087-2 Mullaparandusained ja kasvusubstraadid. Aeroobse bioloogilise aktiivsuse määramine. Komposti isekuumenemise katse

Kriteerium 7. Füüsikalised saasteained

Seda kriteeriumit kohaldatakse kasvusubstraatide, mullaparandusainete ja multši, välja arvatud mineraalsete kasvusubstraatide suhtes.

Klaasi, metalli ja plasti osakeste (suurusega > 2 mm) sisaldus ei tohi ületada lõpptootes 0,5 % kuivaine kohta.

Hindamine ja kontroll

Taotleja peab esitama pädevale asutusele aruande seoses katsega, mis on tehtud vastavalt katsemenetlusele, mis on esitatud tehnilises spetsifikatsioonis (CEN/TS 16202 Muda, töödeldud biojäätmed ja pinnas – Lisandite ja kivide määramine), või vastavalt muule samaväärsele katsemenetlusele, mille pädev asutus on heaks kiitnud.

Kriteerium 8. Orgaaniline aine ja kuivaine

Seda kriteeriumit kohaldatakse mullaparandusainete ja multši suhtes.

Orgaanilise aine massikadu kuumutamisel peab olema vähemalt 15 % kuivkaalust (% kuivkaalust).

Kuivainesisaldus lõpptootes peab olema vähemalt 25 % toorkaalust (% toorkaalust).

Hindamine ja kontroll

Taotleja peab esitama pädevale asutusele aruande seoses katsega, mis on tehtud vastavalt tabelis 13 esitatud katsemenetlusele.







Tabel 13 Kuivaine ja orgaanilise aine sisalduse standardsed katsemeetodid Näitaja Katsemeetod Kuivaine (% toorkaalust) EVS-EN 13040 Mullaparandajad ja kasvukeskkond. Proovi ettevalmistamine keemilisteks ja füüsikalisteks katseteks, kuivainesisalduse, niiskuse ja laboratoorselt tihendatud proovi mahukaalu määramine. Orgaaniline aine massikaona kuumutamisel (% kuivainest) EVS-EN 13039 Mullaparandajad ja kasvukeskkond. Orgaanilise aine sisalduse ja tuhasuse määramine.

Kriteerium 9. Elujõulised umbrohuseemned ja taimelevised

Seda kriteeriumit kohaldatakse kasvusubstraatide ja mullaparandusainete, välja arvatud mineraalsete kasvusubstraatide suhtes.

Lõpptoodetes ei tohi olla rohkem kui kaks elujõulist umbrohuseemne- ja taimeleviseühikut liitri kohta.

Hindamine ja kontroll

Taotleja peab esitama pädevale asutusele aruande seoses katsega, mis on tehtud vastavalt katsemenetlusele, mis on esitatud tehnilises spetsifikatsioonis (CEN/TS 16201 Muda, töödeldud biojäätmed ja pinnas – Elujõuliste umbrohuseemnete ja taimeleviste määramine), või vastavalt muule samaväärsele katsemenetlusele, mille pädev asutus on heaks kiitnud.

Kriteerium 10. Taime reaktsioon

Seda kriteeriumit kohaldatakse kasvusubstraatide ja mullaparandusainete suhtes.

Lõpptooted ei tohi takistada taimede tärkamist ega edasist kasvu.

Hindamine ja kontroll

Taotleja peab esitama pädevale asutusele kehtivad tulemused seoses katsega, mis on tehtud vastavalt katsemenetlusele, mis on esitatud katsejuhendis EVS-EN 16086-1 (Mullaparandusained ja kasvusubstraadid – Taime vastuse määramine – 1. osa: Hiina kapsa potis kasvatamise katse).

Kriteerium 11. Kasvusubstraatide omadused

Seda kriteeriumit kohaldatakse ainult kasvusubstraatide suhtes.

Kriteerium 11.1. Elektrijuhtivus

Elektrijuhtivus lõpptootes on alla 100 mS/m.

Hindamine ja kontroll

Taotleja esitab pädevale asutusele aruande seoses katsega, mis on tehtud vastavalt katsemenetlusele, mis on esitatud standardis EVS-EN 13038 (Mullaparandusained ja kasvusubstraadid – Elektrijuhtivuse määramine).

Kriteerium 11.2. pH

Lõpptoote pH peab olema vahemikus 4–7.

Hindamine ja kontroll

Taotleja esitab pädevale asutusele aruande seoses katsega, mis on tehtud vastavalt katsemenetlusele, mis on esitatud standardis EVS-EN 13037 (Mullaparandusained ja kasvusubstraadid – pH määramine).

Kriteerium 11.3. Naatriumisisaldus

Lõpptootest ekstraheeritud vee naatriumisisaldus ei tohi ületada 150 mg/l värske toote kohta.

Hindamine ja kontroll

Taotleja esitab pädevale asutusele aruande seoses katsega, mis viiakse läbi vastavalt standardis EVS-EN 13652 (Mullaparandusained ja kasvusubstraadid – vees lahustuvate toitainete ja elementide ekstraheerimine) sätestatud katsemenetlusele.

Kriteerium 11.4. Kloriidisisaldus

Lõpptootest ekstraheeritud vee kloriidisisaldus ei tohi ületada 500 mg/l värske toote kohta.

Hindamine ja kontroll

Taotleja esitab pädevale asutusele aruande seoses katsega, mis viiakse läbi vastavalt standardis EVS-EN 13652 (Mullaparandusained ja kasvusubstraadid – vees lahustuvate toitainete ja elementide ekstraheerimine) sätestatud katsemenetlusele.

Kriteerium 12. Teabe esitamine

Seda kriteeriumit kohaldatakse kasvusubstraatide, mullaparandusainete ja multši suhtes.

Tootega tuleb kas pakendil või eraldi teabelehtedel kaasa anda järgmine kirjalik teave.

Kriteerium 12.1. Mullaparandusained

a) Toote turustamise eest vastutava asutuse nimi ja aadress;

b) toote liiki kirjeldav deskriptor, mis sisaldab sõna „MULLAPARANDUSAINE”;

c) partiinumber;

d) kogus (kaal);

e) niiskusesisalduse vahemik;

f) toote valmistamiseks kasutatud põhilähteained (mille sisaldus on üle 5 % kaalust);

g) soovitatavad ladustamistingimused ning soovitatav kasutamise tähtaeg;

h) ohutu käsitsemise ja kasutamise juhendid;

i) eesmärgi kirjeldus, mille jaoks toode on ette nähtud, ning kõik kasutuspiirangud, sealhulgas märge toote sobivuse kohta konkreetsetele taimerühmadele (nt lubjalembesed või lubjakartlikud taimed);

j) pH (viide kasutatud katsemeetodile);

k) orgaanilise süsiniku sisaldus (%), lämmastiku kogusisaldus (%) ning anorgaanilise lämmastiku sisaldus (%) (viide kasutatud katsemeetodile);

l) süsiniku-lämmastiku suhe;

m) fosfori kogusisaldus (%) ja kaaliumi kogusisaldus (%) (viide kasutatud katsemeetodile);

n) muuks kui kutsealaseks kasutuseks ettenähtud toodete puhul märge orgaanilise aine püsivuse kohta (püsiv või väga püsiv);

o) märge soovitatavate kasutusviiside kohta;

p) muuks kui kutsealaseks kasutuseks: soovitatav kasutusmäär väljendatuna toote kilogrammides pinnaühiku (m2) kohta aastas.

Kriteerium 12.2. Kasvusubstraadid

a) Toote turustamise eest vastutava asutuse nimi ja aadress;

b) toote liiki kirjeldav deskriptor, mis sisaldab sõna „KASVUSUBSTRAADID”;

c) partiinumber;

d) kogus (maht või plaatide arv, mineraalvilla puhul täpsustada plaatide mõõtmed);

e) niiskusesisalduse vahemik;

f) põhilised toote valmistamiseks kasutatud lähteained (mille sisaldus on üle 5 % kaalust);

g) soovitatavad ladustamistingimused ning soovitatav kasutamise tähtaeg;

h) ohutu käsitsemise ja kasutamise juhendid;

i) eesmärgi kirjeldus, mille jaoks toode on ette nähtud, ning kõik kasutuspiirangud, sealhulgas märge toote sobivuse kohta konkreetsetele taimerühmadele (nt lubjalembesed või lubjakartlikud taimed);

j) pH (EVS-EN 13037);

k) elektrijuhtivus (1:5 ekstraheerimise korral);

l) idanevuse inhibitsioon (EVS-EN 16086-1);

m) kasvu inhibitsioon (EVS-EN 16086-1);

n) märge orgaanilise aine püsivuse kohta (püsiv või väga püsiv);

o) märge soovitatavate kasutusviiside kohta;

p) mineraalsete kasvusubstraatide puhul märge selle kohta, et toode on ette nähtud kutsealaseks kasutamiseks aianduses.

Kriteerium 12.3. Multš

a) Toote turustamise eest vastutava asutuse nimi ja aadress;

b) toote liiki kirjeldav deskriptor, mis sisaldab sõna „MULTŠ”;

c) partiinumber;

d) kogus (maht);

e) niiskusesisalduse vahemik;

f) põhilised toote valmistamiseks kasutatud lähteained (mille sisaldus on üle 5 % kaalust);

g) ohutu käsitsemise ja kasutamise juhendid;

h) eesmärgi kirjeldus, mille jaoks toode on ette nähtud, ning kõik kasutuspiirangud, sealhulgas märge toote sobivuse kohta konkreetsetele taimerühmadele (nt lubjalembesed või lubjakartlikud taimed);

i) pH (viide kasutatud katsemeetodile);

j) märge orgaanilise aine püsivuse kohta (püsiv või väga püsiv), kui see on asjakohane, muudele kui kutselistele kasutajatele;

k) märge soovitatavate kasutusviiside kohta;

l) muuks kui kutsealaseks kasutuseks: soovitatav kasutusmäär väljendatuna millimeetrites.

Hindamine ja kontroll

Taotleja peab kinnitama toote vastavust sellele kriteeriumile ja esitama pädevale asutusele pakendi või teabelehtede või pakendile märgitud kasutajateabe teksti või kaasaantavate teabelehtede näidised.

Kriteerium 13. ELi ökomärgisel esitatav teave

Vabatahtlik tekstiväljaga märgis peab sisaldama järgmist teavet:

— soodustab materjalide ringlussevõttu;

— soodustab taastuvaid ja ringlussevõetud materjale.

Mullaparandusainete ja multši puhul peab täiendav teave sisaldama:

— vähendab mulla ja vee reostust raskmetallisisalduse piiramisega.

Tekstiväljaga vabatahtliku märgise kasutamise suunised on kättesaadavad veebisaidi jaotises „Guidelines for the use of the EU Ecolabel logo” (ELi ökomärgise logo kasutamise suunised):

http://ec.europa.eu/environment/ecolabel/documents/logo_guidelines.pdf

Hindamine ja kontroll

Taotleja esitab pädevale asutusele märgistatud tootepakendi näidise koos käesolevale kriteeriumile vastavuse deklaratsiooniga.









1. liide

Proovide võtmise ja katse tegemise sagedus taotlusaasta kohta







Käitise tüüp Kriteerium Aastane sisend/toodang Katse tegemise sagedus 1. tüüp: jäätmete või loomsete kõrvalsaaduste käitluskohad 5.1. Raskmetallide piirnormid 5.5. E. coli ja Salmonella spp. piirnormid 6. Püsivus 7. Füüsikalised saasteained 8. Orgaaniline aine ja kuivaine 9. Elujõulised umbrohuseemned ja taimelevised 10. Taime reaktsioon 11. Kasvusubstraatide omadused Sisend (t) ≤ 3 000 1 iga 1 000 tonni sisendmaterjali kohta ümardatuna lähima täisarvuni 3 000 < sisend (t) ≤ 20 000 4 (igal aastaajal üks proov) Sisend (t) > 20 000 Katsete arv aastas = aastane sisendmaterjal (tonnides)/10 000 tonni + 1 Minimaalselt 4, maksimaalselt 12 5.2. Polütsüklilised aromaatsed süsivesinikud Sisend (t) ≤ 3 000 1 3 000 < sisend (t) ≤ 10 000 2 10 000 < sisend (t) ≤ 20 000 3 20 000 < sisend (t) ≤ 40 000 4 40 000 < sisend (t) ≤ 60 000 5 60 000 < sisend (t) ≤ 80 000 6 80 000 < sisend (t) ≤ 100 000 7 100 000 < sisend (t) ≤ 120 000 8 120 000 < sisend (t) ≤ 140 000 9 140 000 < sisend (t) ≤ 160 000 10 160 000 < sisend (t) ≤ 180 000 11 Sisend (t) > 180 000 12 2. tüüp: toote valmistamise käitised, milles kasutatakse 1. tüüpi käitisest pärit materjale 5.1. Raskmetallide piirnormid 5.5. E. coli ja Salmonella spp. piirnormid 6. Püsivus 7. Füüsikalised saasteained 8. Orgaaniline aine ja kuivaine 9. Elujõulised umbrohuseemned ja taimelevised 10. Taime reaktsioon 11. Kasvusubstraatide omadused Toodang (m3) ≤ 5 000 Esindavad kombineeritud proovid kahest eri partiist vastavalt standardile EVS-EN 12579 (1) Toodang (m3) > 5 000 Esindavad kombineeritud proovid neljast eri partiist vastavalt standardile EVS-EN 12579 5.2. Polütsüklilised aromaatsed süsivesinikud Toodang (m3) ≤ 5 000 Esindavad kombineeritud proovid ühest partiist vastavalt standardile EVS-EN 12579 Toodang (m3) > 5 000 Esindavad kombineeritud proovid kahest eri partiist vastavalt standardile EVS-EN 12579 3. tüüp: toote valmistamise käitised, milles EI kasutata jäätmetest või loomsetest kõrvalsaadustest pärit materjale 5.1. Raskmetallide piirnormid 5.5. E. coli ja Salmonella spp. piirnormid 6. Püsivus 7. Füüsikalised saasteained 8. Orgaaniline aine ja kuivaine 9. Elujõulised umbrohuseemned ja taimelevised 10. Taime reaktsioon 11. Kasvusubstraatide omadused Toodang (m3) ≤ 5 000 Esindavad kombineeritud proovid ühest partiist vastavalt standardile EVS-EN 12579 Toodang (m3) > 5 000 Esindavad kombineeritud proovid kahest eri partiist vastavalt standardile EVS-EN 12579 5.2. Polütsüklilised aromaatsed süsivesinikud Olenemata sisendist/toodangust Esindavad kombineeritud proovid ühest partiist vastavalt standardile EVS-EN 12579 (1) Standard EVS-EN 12579 Mullaparandusained ja kasvusubstraadid. Proovide võtmine.









2. liide

Proovivõtmise ja katse tegemise sagedus järgneva aasta kohta







Käitise tüüp Kriteeriumid Aastane sisend/toodang Katse tegemise sagedus 1. tüüp: jäätmete või loomsete kõrvalsaaduste käitluskohad 5.1. Raskmetallide piirnormid 5.5. E. coli ja Salmonella spp. piirnormid 6. Püsivus 7. Füüsikalised saasteained 8. Orgaaniline aine ja kuivaine 9. Elujõulised umbrohuseemned ja taimelevised 10. Taime reaktsioon 11. Kasvusubstraatide omadused Sisend (t) ≤ 1 000 1 Sisend (t) > 1 000 analüüside arv aastas = aastane sisendmaterjal (tonnides)/10 000 tonni + 1 Minimaalselt 2, maksimaalselt 12 5.2. Polütsüklilised aromaatsed süsivesinikud Sisend (t) ≤ 10 000 0,25 (üks kord nelja aasta jooksul) 10 000 < sisend (t) ≤ 25 000 0,5 (üks kord kahe aasta jooksul) 25 000 < sisend (t) ≤ 50 000 1 50 000 < sisend (t) ≤ 100 000 2 100 000 < sisend (t) ≤ 150 000 3 150 000 < sisend (t) ≤ 200 000 4 200 000 < sisend (t) ≤ 250 000 5 250 000 < sisend (t) ≤ 300 000 6 300 000 < sisend (t) ≤ 350 000 7 350 000 < sisend (t) ≤ 400 000 8 400 000 < sisend (t) ≤ 450 000 9 450 000 < sisend (t) ≤ 500 000 10 500 000 < sisend (t) ≤ 550 000 11 Sisend (t) > 550 000 12 2. tüüp: toote valmistamise käitised, milles kasutatakse 1. tüüpi käitisest pärit materjale 5.1. Raskmetallide piirnormid 5.5. E. coli ja Salmonella spp. piirnormid 6. Püsivus 7. Füüsikalised saasteained 8. Orgaaniline aine ja kuivaine 9. Elujõulised umbrohuseemned ja taimelevised 10. Taime reaktsioon 11. Kasvusubstraatide omadused Toodang (m3) ≤ 5 000 Esindavad kombineeritud proovid ühest partiist vastavalt standardile EVS-EN 12579 Toodang (m3) > 5 000 Esindavad kombineeritud proovid kahest eri partiist vastavalt standardile EVS-EN 12579 5.2. Polütsüklilised aromaatsed süsivesinikud Toodang (m3) ≤ 15 000 Esindavad kombineeritud proovid ühest partiist vastavalt standardile EVS-EN 12579, üks kord nelja aasta jooksul 15 000 < Toodang (m3) ≤ 40 000 Esindavad kombineeritud proovid ühest partiist vastavalt standardile EVS-EN 12579, iga kahe aasta jooksul Toodang (m3) > 40 000 Esindavad kombineeritud proovid ühest partiist vastavalt standardile EVS-EN 12579, igal aastal 3. tüüp: toote valmistamise käitised, milles EI kasutata jäätmetest või loomsetest kõrvalsaadustest pärit materjale 5.1. Raskmetallide piirnormid 5.5. E. coli ja Salmonella spp. piirnormid 6. Püsivus 7. Füüsikalised saasteained 8. Orgaaniline aine ja kuivaine 9. Elujõulised umbrohuseemned ja taimelevised 10. Taime reaktsioon 11. Kasvusubstraatide omadused Olenemata sisendist/toodangust Esindavad kombineeritud proovid ühest partiist vastavalt standardile EVS-EN 12579 5.2. Polütsüklilised aromaatsed süsivesinikud Olenemata sisendist/toodangust Esindavad kombineeritud proovid ühest partiist vastavalt standardile EVS-EN 12579, üks kord nelja aasta jooksul